โชว์รูปร่าง แต่งกายสำหรับผู้ชาย เลือกเสื้อผ้าให้เหมาะกับตัวเอง
คนส่วนใหญ่เชื่อว่าการใส่เสื้อผ้าตัวใหญ่จะช่วยพรางรูปร่างของเราได้ แต่ในความเป็นจริงเสื้อผ้าหลวมๆ จะยิ่งเน้นส่วนที่คุณต้องการจะปกปิด เพราะการใส่เสื้อผ้าตัวใหญ่จะยิ่งเน้นว่าคุณกำลังพยายามปกปิดรูปร่างไว้ใต้เสื้อผ้าและยิ่งทำให้รูปร่างของคุณดูไม่โดดเด่น ซึ่งในระยะยาวจะยิ่งทำให้คุณดูตัวใหญ่ขึ้น คนเรามักจะคิดเอาเองว่ากางเกงที่หลวมเกินไปก็ยังดูดีกว่ากางเกงที่เล็กเกินไป (เพราะเราไม่อยากเผยก้อนเนื้อเป็นปั้นๆ อันน่าสยดสยอง!) แต่เรื่องของเรื่องก็คือมันดูแย่พอกันทั้งคู่ กางเกงที่หลวมเกินไปจะซ่อนรูปร่างและยิ่งทำให้คุณดูหนาตัน เพราะฉะนั้นให้เลือกกางเกงยีนส์ขนาดพอดีตัว หรือถ้าหาไม่ได้ก็ให้ช่างตัดเสื้อตัดปรับทรงกางเกงที่คุณมีอยู่แล้วให้พอดีกับตัวคุณ เพราะกางเกงขายาวที่ใส่พอดีเป๊ะๆ จะช่วยให้คุณดูผอมลงได้ นอกจากนี้ให้เลือกกางเกงทรงบู๊ตคัตที่ตรงปลายจะบานออกเล็กน้อยและยิ่งทำให้สะโพกและต้นขาของคุณดูได้สัดส่วนรับกันมากยิ่งขึ้น กระโปรงทรงดินสอเหมาะกับสาวๆ ที่มีส่วนเว้าส่วนโค้งเพราะมันรับกับส่วนเว้าส่วนโค้งตามธรรมชาติของรูปร่างคุณได้เป็นอย่างดี มันรองรับรูปร่างของคุณได้อย่างเหมาะเจาะในทุกส่วนและช่วยให้สะโพก/ต้นขาของคุณดูสมดุลมากขึ้นแบบเดียวกับกางเกงยีนส์ทรงบู๊ตคัต เดรสสไตล์นี้จะเน้นส่วนเว้าส่วนโค้งโดยที่ยังปกปิดหน้าท้อง ต้นขา หรือก้นไว้ได้ด้วย ท่อนล่างชุดเดรสที่ทิ้งตัวลงมาจะช่วยเสริมรูปร่างของคุณได้มากกว่าเดรสรัดรูปที่เผยก้อนเนื้อหรือจุดบกพร่องต่างๆ ออกมาทั้งหมด ชุดเดรสที่เป็นผ้าป้ายทบกันด้านหน้าเป็นสไตล์ที่เสริมรูปร่างส่วนใหญ่ได้เป็นอย่างดี ไม่ว่าคุณจะเป็นสาวไซซ์ไหน แต่การโชว์รูปร่างย่อมดีกว่าการพยายามปกปิดอยู่แล้ว เลือกเสื้อผ้าที่เน้นช่วงเอว เพราะแม้แต่สาวๆ ที่ตัวใหญ่ก็ยังมีหุ่นนาฬิกาทรายและคุณก็ต้องโชว์ให้คนอื่นเห็นโดยการใส่เสื้อผ้าพอดีตัวและเน้นลักษณะรูปร่างของคุณแทนที่จะแค่ปกปิดหรือคลุมมันไว้ ใช้สีและลวดลายให้เป็นประโยชน์โดยการดึงความสนใจมาที่ช่วงเอวด้วยลายขวางหรือเข็มขัดที่สะดุดตา ผู้ชายตัวใหญ่มักจะคิดว่าการซ่อนตัวไว้ใต้เสื้อผ้าหลวมโพรกจะช่วยปกปิดขนาดรูปร่างได้ ซึ่งไม่จริงเลย เสื้อผ้าพอดีตัวช่วยเสริมรูปร่าง (และยังใส่สบายกว่าด้วย!) มากกว่าเสื้อผ้าที่ใหญ่เกินไป เสื้อผ้าหลวมโพรกจะดูไม่เป็นทรงและไม่น่าดูเลย เช่นเดียวกัน เสื้อผ้าที่เล็กเกินไปก็จะยิ่งเน้นน้ำหนักที่เกินมาเข้าไปใหญ่ เพราะฉะนั้นการใส่เสื้อผ้าที่พอดีตัวจึงเป็นสิ่งสำคัญ ยิ่งผ้าหนาเท่าไหร่ก็จะยิ่งทำให้รูปร่างของคุณดูเทอะทะยิ่งกว่าเดิม เสื้อสวมหัวและเสื้อเชิ้ตที่เป็นผ้าหนาๆ จะยิ่งทำให้คุณดูตัวใหญ่กว่าความเป็นจริง และยังทำให้คุณเหงื่อออกมากกว่าเดิมด้วย ซึ่งเป็นปัญหาที่มักเกิดกับผู้ชายตัวใหญ่อยู่แล้ว เสื้อผ้าสบายๆ ส่วนใหญ่ดูไม่เหมาะกับผู้ชายตัวใหญ่เท่าไหร่นัก เสื้อผ้าหลวมโพรกและเสื้อยืดบางๆ ไม่เข้ากับผู้ชายตัวอ้วนเลย แต่กางเกงขายาวพอดีตัวกับเสื้อเบลเซอร์จะช่วยเสริมรูปร่างผู้ชายตัวใหญ่มากกว่าเสื้อยืดกางเกงยีนส์ เพราะฉะนั้นลองแต่งตัวในแต่ละวันให้ดีขึ้นเล็กน้อยเพื่อหาสิ่งที่เข้ากับรูปร่างของคุณมากกว่าและสวมใส่สบายกว่าด้วย เสื้อผ้าที่มีลวดลายมากเกินไปจะยิ่งเน้นรูปร่างและดึงความสนใจมาที่กรอบรูปร่างของคุณ ใส่เสื้อผ้าสีพื้นหรือเสื้อผ้าที่มีลายน้อยๆ เพราะจะช่วยเสริมรูปร่างของคุณแทนที่จะดึงสายตามาที่รูปร่างของคุณโดยตรง เลือกเสื้อผ้าที่รักษารูปร่างให้ได้สัดส่วนตามมาตรฐาน เช่น ถ้าคุณพุงใหญ่ ก็อย่าใส่กางเกงใต้สะดือเพราะจะยิ่งทำให้หน้าท้องของคุณดูสะดุดตาและยื่นออกมามากกว่าเดิม เพราะฉะนั้นให้ใส่กางเกงพอดีสะดือที่ช่วยปกปิดไขมันส่วนเกินตรงหน้าท้องได้บ้างและยังรักษารูปร่างให้ได้สัดส่วนตามมาตรฐานด้วย ถ้าคุณมีปัญหากับการใส่กางเกงให้ตรงสะดือพอดี ให้ใส่สายเอี๊ยมดึงกางเกงแทนเข็มขัด เพราะมันทั้งดูเก๋และแก้ปัญหานี้ได้ไปในตัว! หลีกเลี่ยงเสื้อผ้าลายขวางและเสื้อผ้าที่มีลวดลายมากเกินไปเพราะจะดึงความสนใจมาที่รูปร่างของคุณทั้งที่คุณพยายามหลบเลี่ยงไม่ให้มันกลายเป็นจุดสนใจ สีพื้นเป็นตัวเลือกที่ปลอดภัยกว่าถ้าคุณอยากดูผอมลง  กฎที่พิสูจน์แล้วว่าได้ผลก็คือ โดยทั่วไปสีดำเป็นสีที่ทำให้ดูผอมลงและโดดเด่นขึ้น การใส่เสื้อผ้าสีเข้มเสมอเป็นทางเลือกที่ปลอดภัยเพราะว่าสีสว่าง/สีอ่อนจะดึงสายตามาที่รูปร่างของคุณ และทำให้คุณปกปิดส่วนที่เป็นปัญหาไม่ค่อยได้ ถ้าคุณเลือกเสื้อผ้าที่มีลาย ให้เลือกลายทาง เส้นลายทางหรือลวดลายที่เป็นลายทางยาวลงมาจะไล่ไปตามแนวรูปร่างและช่วยยืดรูปร่างของคุณ ไม่เหมือนลายทางที่จะตัดแบ่งร่างกายของคุณออกเป็นส่วนๆ จากสถิติแล้วผู้หญิงจำนวนไม่น้อยใส่เสื้อชั้นในไม่ถูกขนาดอยู่ทุกวัน ไปที่ร้านขายชุดชั้นในแล้ววัดขนาดหน้าอกให้ถูกต้อง พนักงานขายจะหาไซส์ที่พอดีกับหน้าอกของคุณเป๊ะๆ เอง เพราะถ้าเสื้อชั้นในเล็กไป ท่อนบนของคุณจะดูบึ๊ก แต่ถ้ามันใหญ่เกินไป มันก็จะทำให้คุณดูเชย เสื้อชั้นในที่รองรับหน้าอกได้พอดียังช่วยให้ผู้หญิงที่คิดว่าท่อนบนของตัวเองหนาเกินไปรู้สึกตัวบางมากขึ้นด้วย การใส่เสื้อผ้ากระชับสัดส่วนไว้ใต้เสื้อผ้าอีกทีหนึ่งจะช่วยให้รูปร่างของคุณดูผอมลง เน้นส่วนเว้าส่วนโค้ง และทำให้บุคลิกภาพของคุณดีขึ้นด้วย ซึ่งข้อดีทั้งหมดเหล่านี้จะช่วยเสริมเสื้อผ้าให้ดูดียิ่งขึ้น เข็มขัดเส้นใหญ่ (ไม่ใช่เส้นเรียวเล็ก) จะช่วยปกปิดหน้าท้องของคุณถ้าส่วนนั้นเป็นบริเวณที่มีปัญหา ต่างหูระยิบระยับหรือที่คาดผมโดดเด่นจะเบี่ยงเบนความสนใจจากรูปร่างและดึงสายตาไปที่อื่นแทน โดยทั่วไปรองเท้าพอดีข้อเท้าหรือรองเท้าที่มีสายรัดตรงข้อเท้าจะทำให้ขาดูสั้นลงและตัดส่วนเว้าส่วนโค้งของร่างกาย เพราะฉะนั้นให้ใส่รองเท้าบู๊ตยาวหรือรองเท้าบัลเลต์แทน และแน่นอนว่ารองเท้าส้นสูงทำให้เรียวขาของทุกคนดูสวย
อย่าใส่เสื้อผ้าตัวใหญ่และเดรสหลวม. เลือกกางเกงพอดีตัว. เลือกกระโปรง. ใส่เดรสทรงเอหรือเดรสที่รัดใต้อกแล้วทิ้งผ้าคลุมยาวลงมา. เน้นช่วงเอว. เลือกเสื้อผ้าขนาดพอดีตัว. อย่าใส่เสื้อผ้าหนาๆ. เลิกใส่เสื้อผ้าสบายๆ. เน้นความเรียบง่าย. รักษาสัดส่วนให้ได้มาตรฐาน. รู้ว่าเสื้อผ้าแบบไหนที่เหมาะกับคุณมากที่สุด. ใส่เสื้อชั้นในขนาดที่ถูกต้อง. ลงทุนซื้อชุดกระชับสัดส่วน. เลือกเครื่องประดับให้ถูกต้อง. เลือกรองเท้าเสริมรูปร่าง.
https://www.wikihow.com/Dress-when-You-Are-Fat https://www.wikihow.com/Dress-when-You-Are-Fat https://www.wikihow.com/Dress-when-You-Are-Fat
Showing Your Shape Dressing For Men Making Good Clothing Choices